CELEX: 31989R1242
Language: el
Date: 1989-05-03 00:00:00
Title: Κανονισμός (ΕΟΚ) 1242/89 του Συμβουλίου της 3ης Μαΐου 1989 που καθορίζει, για την περίοδο εμπορίας 1989 / 90, τη μέγιστη εγγυημένη ποσότητα του βαμβακιού καθώς και την ελάχιστη τιμή του μη εκκοκκισμένου βαμβακιού

Avis juridique important

|

31989R1242

Κανονισμός (ΕΟΚ) 1242/89 του Συμβουλίου της 3ης Μαΐου 1989 που καθορίζει, για την περίοδο εμπορίας 1989 / 90, τη μέγιστη εγγυημένη ποσότητα του βαμβακιού καθώς και την ελάχιστη τιμή του μη εκκοκκισμένου βαμβακιού  

Επίσημη Εφημερίδα αριθ. L 129 της 11/05/1989 σ. 0002 - 0002

ΚΑΝΟΝΙΣΜΟΣ ( ΕΟΚ ) αριθ . 1242/89 ΤΟΥ ΣΥΜΒΟΥΛΙΟΥ της 3ης Μαΐου 1989 που καθορίζει, για την περίοδο εμπορίας 1989/90, τη μέγιστη εγγυημένη ποσότητα του βαμβακιού καθώς και την ελάχιστη τιμή του μη εκκοκκισμένου βαμβακιού ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ελλάδας, και ιδίως το πρωτόκολλο αριθ . 4 για το βαμβάκι, όπως τροποποιήθηκε τελευταία από τον κανονισμό ( ΕΟΚ ) αριθ . 4006/87^(1 ),  τον κανονισμό ( ΕΟΚ ) αριθ . 1964/87 του Συμβουλίου της 2ας Ιουλίου 1987 για την προσαρμογή του καθεστώτος ενίσχυσης για το βαμβάκι που καθιερώθηκε από το πρωτόκολλο αριθ . 4 της πράξης προσχώρησης της Ελλάδας^(2 ), και ιδίως το άρθρο 2 παράγραφος 1,  τον κανονισμό ( ΕΟΚ ) αριθ . 2169/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενίσχυσης του βαμβακιού^(3 ), όπως τροποποιήθηκε τελευταία από τον κανονισμό ( ΕΟΚ ) αριθ . 2261/88^(4 ), και ιδίως το άρθρο 9  παράγραφος 1,  την πρόταση της Επιτροπής^(5 ),  Εκτιμώντας :  ότι, σύμφωνα με το άρθρο 2 παράγραφος 1 του κανονισμού ( ΕΟΚ ) αριθ . 1964/87, μία μέγιστη εγγυημένη ποσότητα βαμβακιού καθορίζεται ετησίως λαμβάνοντας υπόψη την παραγωγή κατά τη διάρκεια μιας περιόδου αναφοράς καθώς και την προβλεπόμενη εξέλιξη της  ζήτησης  ότι, σύμφωνα με το άρθρο 9 παράγραφος 2 του κανονισμού ( ΕΟΚ ) αριθ . 2169/81, το Συμβούλιο καθορίζει κάθε έτος μια ελάχιστη τιμή για το μη εκκοκκισμένο βαμβάκι σε επίπεδο που εγγυάται στους παραγωγούς την πραγματοποίηση των πωλήσεών τους σε τιμή όσο το  δυνατόν πλησιέστερη προς την τιμή στόχου  ότι η τιμή αυτή πρέπει να λαμβάνει υπόψη τις διακυμάνσεις της αγοράς καθώς και τις δαπάνες μεταφοράς του μη εκκοκκισμένου βαμβακιού από τις ζώνες παραγωγής προς τις ζώνες εκκόκκισης  ότι η τιμή αυτή πρέπει να  καθοριστεί για την ποιότητα που λαμβάνεται υπόψη για την τιμή στόχου και στο στάδιο της εξόδου από τη γεωργική εκμετάλλευση  ότι η εφαρμογή των ανωτέρω κριτηρίων οδηγεί στον καθορισμό της μέγιστης εγγυημένης ποσότητας καθώς και της ελάχιστης τιμής στα κατωτέρω επίπεδα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1 Για την περίοδο εμπορίας 1989/90, η μέγιστη εγγυημένη ποσότητα βαμβακιού που αναφέρεται στο άρθρο 2 παράγραφος 1 του κανονισμού ( ΕΟΚ ) αριθ . 1964/87 καθορίζεται σε 752^000 τόνους .  Άρθρο 2 Για την περίοδο εμπορίας 1989/90, η ελάχιστη τιμή του μη εκκοκκισμένου βαμβακιού που αναφέρεται στο άρθρο 9 παράγραφος 1 του κανονισμού ( ΕΟΚ ) αριθ . 2169/81 καθορίζεται σε 91,23 Ecu ανά 100 χιλιόγραμμα . Η τιμή αυτή νοείται για εμπόρευμα στο στάδιο της εξόδου από τη γεωργική εκμετάλλευση .  Άρθρο 3 Η ποσότητα που αναφέρεται στο άρθρο 1 και η τιμή που αναφέρεται στο άρθρο 2 αφορούν το μη εκκοκκισμένο βαμβάκι που ανταποκρίνεται στην ποιότητα που αναφέρεται στο άρθρο 1 παράγραφος 2 του κανονισμού ( ΕΟΚ) αριθ . 1241/89, για τον καθορισμό, για  την περίοδο εμπορίας 1989/90, της τιμής στόχου για το μη εκκοκκισμένο βαμβάκι^(6 ).  Άρθρο 4 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την 1η Σεπτεμβρίου 1989 .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 3 Μαΐου 1989 .  Για το Συμβούλιο Ο Πρόεδρος P . SOLBES   ( 1 ) EE ariu . L 377 thw 31 . 12 . 1987, s . 49 . ( 2 ) EE ariu . L 184 thw 3 . 7 . 1987, s . 14 . ( 3 ) EE ariu . L 211 thw 31 . 7 . 1981, s . 2 . ( 4 ) EE ariu . L 199 thw 26 . 7 . 1988, s . 8 . ( 5 ) EE ariu . C 82 thw 3 . 4 . 1989, s . 20. ( 6 ) Blepe selida 1 thw parozsaw Epishmhw Efhmeridaw .